Държавен вестник, бр. 41, 2016 г., стр. 35

БРОЙ  41	
Д Ъ Р Ж А В Е Н  В Е С Т Н И К 	
СТР.  35  
Чл. 75. (1) При забавяне от научен, техниче-
ски или друг характер, налагащо удължаване 
срока за изпълнение на проекта или на етап 
от проекта, ръководителят на научния колек-
тив съгласувано с ръководителя на базовата 
организация и партньорите, ако има такива, 
уведомява писмено управителя на Фонда и 
мотивирано иска удължаване на срока за 
изпълнение на проекта или съответния етап, 
като посочва крайната дата, на която ще бъде 
представен съответният отчет.
(2) В случай че исканото удължение по ал. 1 
е до шест месеца, срокът се удължава, без 
да се подписва допълнително споразумение.
(3) В случай че исканото удължение по 
ал. 1 е по-голямо от шест месеца, но не пове-
че от една година, удължаването може да се 
извърши с решение на изпълнителния съвет 
по предложение на съответната постоянна 
научно-експертна комисия след обсъждане 
на мотивите за исканото удължение с ръко-
водителя на научния колектив.
Раздел VI
Анализ, контрол и оценка на изпълнението 
на финансираните проекти 
Чл. 76. (1) Анализът, контролът и оценката 
на изпълнението на финансираните от Фонда 
проекти се осъществява от постоянните на-
учно-експертни комисии въз основа на пра-
вила и критерии, приети от изпълнителния 
съвет. Правилата включват и механизми за 
мониторинг на изпълнението и текущ и по­
следващ контрол по отношение на приложимия 
режим за държавни помощи. 
(2) След сключването на договорите по 
всеки конкурс изпълнителният съвет разпре-
деля финансираните проекти на постоянните 
научно-експертни комисии в съответствие с 
тяхната компетентност. Интердисциплинарни 
проекти се разпределят на постоянната науч-
но-експертна комисия по основната научна 
област, която при обсъждането на отчетите 
може да покани представители на постоянни 
научно-експертни комисии по допълнителните 
научни области. 
(3) При изпълнение на задълженията 
си по ал. 1 постоянните научно-експертни 
комисии осъществяват проверки в базовата 
организация или партньорските организации 
за изпълнение на дейностите по проекта или 
за резултатите от него.
Чл. 77. В двумесечен срок след публикува-
не на решението на изпълнителния съвет за 
финансиране на проектите за всеки конкурс 
управителят организира информационна сре-
ща с ръководителите на научните колективи 
и счетоводителите, отговорни за финансовото 
обслужване на проектите, на която финансови 
специалисти от Фонда представят и разяс-
няват указания за управление и отчитане на 
финансовите средства, предоставени от Фонда. 
Чл. 78. (1) За всеки финансиран проект 
на интернет страницата на Фонда се създава 
отделна страница, включваща страница с 
публичен достъп и страница за техническа 
връзка с Фонда с ограничен достъп, в която 
е посочен отговорникът за този проект – член 
на постоянната научно-експертна комисия.
(2) Страницата с публичен достъп съдър-
жа информацията по чл. 41, ал. 2, името на 
отговорника за този проект от постоянната 
научно-експертна комисия, както и:
1. описание на очакваните резултати;
2. постигнатите резултати от изпълнението 
на проекта по етапи, ако такива са предвиде-
ни, и кратък анализ на тяхната приложимост, 
в т. ч.:
а) списък на научните публикации, израбо-
тени във връзка с проекта, с интернет връзка 
към публикациите в електронната страница 
на списанието, в което са публикувани, и/или 
към публично достъпни електронни копия 
на публикациите, а за издания, публикувани 
само в печатен вид, се публикува началната 
страница, страницата с отбелязано финанси-
ране от Фонда и други страници по желание 
на научния колектив; 
б) списък на патентите, изработени във 
връзка с проекта, с препратки към съответ-
ните интернет страници;
3. друга информация, свързана с проек-
та, като предложения за индустриални или 
други полезни за обществото приложения на 
резултатите.
(3) Страницата за техническа връзка с 
Фонда е с ограничен достъп, съдържа проект-
ното предложение и подписания договор и се 
използва за обмен и съхранение в електронен 
вид на информация, включително за: 
1. подаване на междинните и окончател-
ния отчети;
2. получаване на оценките за изпълнението 
на проекта;
3. официална кореспонденция с Фонда във 
връзка с изпълнението на проекта. 
(4) Ръководителят на научния колектив 
отговаря за предоставянето и обновяването 
на информацията на страницата на проекта. 
Информацията се съхранява за срока по 
чл. 26, ал. 4.
Чл. 79. (1) Ръководителите на научни ко-
лективи представят в сроковете, предвидени 
в договора:
1. междинни научни и финансови отчети 
за изпълнението на проекта;
2. окончателен научен и финансов отчет 
за изпълнението на проекта.
(2) Междинен научен и финансов отчет 
се изготвя за всеки етап от изпълнението 
на проекта, когато такива са предвидени, а 
при необходимост може да включва и акту-
ализирана работна програма и актуализиран 
финансов план на проекта за следващия етап.